MINT ตั้งบริษัทร่วมทุนใหม่ ลุยลงทุนในตปท.
MINT ตั้งบริษัทร่วมทุน "2015 CM Investors Corporation" เพื่อลงทุนในตปท.
7 ต.ค. 2559

นายไบรอัน เจมส์ เดลานี่ ประธานเจ้าหน้าที่การเงินส่วนกลาง บริษัทไมเนอร์ อินเตอร์เนชั่นแนล จำกัด (มหาชน) หรือ MINT ระบุว่า บริษัท Minor Hotel Group Limited ซึ่งเป็นบริษัทย่อยถือหุ้นร้อยละ 100 โดย MINT ได้ร่วมลงทุนจัดตั้งบริษัทใหม่ คือบริษัท 2015 CM Investors Corporation
โดย Minor Hotel Group Limited ถือหุ้นร้อยละ 50 และ 2015 C Holdings, L.P. ถือหุ้นร้อยละ 50 ทั้งนี้มีทุนจดทะเบียน 44,600,000 ดอลลาร์สหรัฐอเมริกา แบ่งออกเป็น 44,600,000 หุ้น มูลค่าหุ้นละ 1.00 ดอลลาร์สหรัฐอเมริกา (ทุนจดทะเบียนแรกเริ่ม 60,000,000 ดอลลาร์สหรัฐอเมริกา แบ่งออกเป็น 60,000,000 หุ้น มูลค่าหุ้นละ 1.00 ดอลลาร์สหรัฐอเมริกา และได้ลดทุนจดเบียน 15,400,000 ดอลลาร์สหรัฐอเมริกา มูลค่าหุ้นละ 1.0 ดอลลาร์สหรัฐอเมริกา โดยที่สัดส่วนผู้ถือหุ้นยังคงเดิม)ซึ่งวัตถุประสงค์ เพื่อการลงทุนในต่างประเทศ